William Bouguereau

De William Bouguereau,Fiche vum William-Adolphe Bouguereau op der Websäit vum LouvreFiche vum William-Adolphe Bouguereau op der Websäit vum Musée d'OrsayD'Wierk Le Jour des morts op der Websäit vum Musée des Beaux-Arts de Bordeaux gebuer den 30. November 1825 zu La Rochelle, an do gestuerwen den 19. August 1905, war e franséische Moler. Hie gëllt als e Meeschter vun der Akadeemescher Konscht.

 Biographie 

Hie war de Jong vun engem kathoulesche Wäinhändler mat engleschen Originnen. D'Quellen iwwer säi richtegen Numm sinn zweedeiteg: verschiddener ginn ëm den Numm William Adolphe Bouguereau, aneren no heescht en Adolphe William Bouguereau. Am Allgemenge gëtt den Numm William Bouguereau benotzt.

De Bouguereau huet d'Molerei an der École des Beaux-Arts zu Bordeaux (1846) an duerno zu Paräis am Atelier vum François-Édouard Picot geléiert, wou hien d'Akademesch Konscht studéiert huet.

Hien huet sech séier zu engem gefrote Moler établéiert an huet seng Biller deier a Frankräich, der Belsch, Holland, Spuenien, mä haaptsächlech an d'USA verkaaft. Amerikanesch Millionäre ware ganz u senge Wierker intresséiert, soudatt de franséische Staat 1878 fir dem Bouguereau seng éischt Retrospektiv nëmmen 12 Biller konnt zesummebréngen, de Rescht war an den USA.

1888 gouf hie Professer an der École des Beaux-Arts an an der Académie Julian zu Paräis. De Lëtzebuerger Moler Eugène Mousset war ee vu senge Schüler.Der Werdegang eines Sechzigjährigen: Eugen Mousset, der Schneemaler 28.9.1877—28.8.1837, Luxemburger Wort Nr. 131 vum 10. Mee 1940, S. 7

Hien ass 1905 zu La Rochelle am Alter vun 79 Joer un engem Häerzinfarkt gestuerwen.

 Wierk 

De William Bouguereau huet haaptsächlech Allegorien zu klasseschen an historeschen Theme gemoolt. Vill vu senge Biller hunn algriichesch oder alréimesch Virbiller, wéi zum Beispill Les Nymphes et le Satyre (1873), Dante et Virgile en enfer (1850) oder La Naissance de Vénus (1879).

No 1920 ass dem Bouguereau säi Wierk laang an de Vergiess geroden, haaptsächlech well hie sech géint d'Opkomme vun den Impressioniste gewiert huet déi sech no an no établéiert hunn. An deene leschte Joerzéngten ass et lues a lues erëm nei entdeckt ginn.

Galerie
 1850er 

 1860er 

 1870er 

 1880er 

 1890er 

 Um Spaweck 

 D'Biller vum William-Adolphe Bouguereau op www.bouguereau.org

Kategorie:Gebuer 1825
Kategorie:Gestuerwen 1905
Kategorie:Franséisch Moler
Kategorie:Membere vun der Académie des beaux-arts (Frankräich)